钦定古今图书集成/明伦汇编/官常典/第412卷 > 康熙九年
## 钦定古今图书集成/明伦汇编/官常典/第412卷 > 康熙九年

上谕礼部：“天文关系重大，必选择得人，令其专心习”

“学，方能通晓精微。著选取官学生，令其与汉天文生一同习学。有精通者俟该衙门缺出，考试补用。作何选取习学。尔部议奏特谕。” 康熙九年九月初四日

康熙十六年

上谕礼部：“帝王克谨天戒，凡有垂象，皆关治理；故设”

“立专官，职司占候，所系甚重，一切祥异，理应详加推测，不时具奏。今钦天监衙门止于寻常节气，尚有观验，至今岁三月初间霜雾及以前星辰凌犯等项，应行占奏者，并未奏闻，皆由该监官员蒙昧疏忽，有负职掌，尔部即行察议具奏。” 以后钦天监所奏《占候本章》，内阁照例票拟，批发特谕。康熙十六年三月十三日，

《风俗通》。